Document ID: /roh_data/filtered/fineweb-2-filterrobots_roh.jsonl.gz/70453

Hotel Waldhaus a Flem vegn vendì per 40 milliuns francs
- Mardi, 8.12.2015, 16:33
I n'ha dà naginas ulteriuras offertas per il hotel Waldhaus Flims Mountain Resort, communitgescha l’uffizi da concurs dal district Plaun. Ils 40 milliuns francs per l’hotel sajan en mintga cas dapli che spetgà.
Cun questa summa da cumpra sajan cuvertas tut las pretensiuns dals crediturs d'emprima e segunda categoria. Quai èn tranter auter las pajas dals collavuraturs dal hotel Waldhaus. Ils crediturs da la terza categoria pon quintar cun 80 fin 90% da lur dabuns. Il cumprader e nov possessur dal hotel Waldhaus a Flem n'è anc betg enconuschent. El sa preschenta al public il venderdi.
Betg en il pretsch da cumpra integrà en 12 parcellas da terren agricul . Quellas parcellas vegnan ingiantadas publicamain il schaner.